CELEX: 32021D1404
Language: lt
Date: 1624838400000
Title: Tarybos sprendimas (ES) 2021/1404 2021 m. birželio 28 d. dėl Sąjungos bei jos valstybių narių ir Tuniso Respublikos Europos ir Viduržemio jūros regiono šalių aviacijos susitarimo pasirašymo Europos Sąjungos vardu

2021 8 27   
               
               
                  LT
               
               
                  Europos Sąjungos oficialusis leidinys
               
               
                  L 303/1
               
            
         TARYBOS SPRENDIMAS (ES) 2021/1404
         2021 m. birželio 28 d.
         dėl Sąjungos bei jos valstybių narių ir Tuniso Respublikos Europos ir Viduržemio jūros regiono šalių aviacijos susitarimo pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2008 m. gruodžio 9 d. Taryba įgaliojo Komisiją pradėti derybas su Tuniso Respublika dėl Europos Sąjungos bei jos valstybių narių ir Tuniso Respublikos Europos ir Viduržemio jūros regiono šalių aviacijos susitarimo (toliau – Susitarimas). Derybos buvo sėkmingai užbaigtos ir 2017 m. gruodžio 11 d. Susitarimas buvo parafuotas;
                  
               
                     (2)
                  
                  
                     Susitarimo pasirašymas Sąjungos vardu neturėtų daryti poveikio kompetencijos paskirstymui tarp Europos Sąjungos ir valstybių narių. Šis sprendimas neturėtų būti aiškinamas kaip Sąjungos naudojimasis galimybe pasinaudoti savo išorės kompetencija srityse, kurioms taikomas Susitarimas ir kurios priklauso pasidalijamajai kompetencijai, jei Sąjunga dar nepasinaudojo tokia kompetencija Sąjungos viduje;
                  
               
                     (3)
                  
                  
                     Susitarimas turėtų būti pasirašytas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu įgaliojama pasirašyti Europos Sąjungos bei jos valstybių narių ir Tuniso Respublikos Europos ir Viduržemio jūros regiono šalių aviacijos susitarimą su sąlyga, kad jis bus sudarytas (1).
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. birželio 28 d.
            
               
                  Tarybos vardu
               
               
                  Pirmininkė
               
               M. do C. ANTUNES
            
         
         
            (1)  Susitarimo tekstas bus paskelbtas kartu su sprendimu dėl jo sutarymo.